PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	             Bucureşti, 22.10.2003

             Nr.24/415


 R A P O R T 
asupra proiectului de Lege pentru aprobarea Ordonanţei Guvernului nr.43/2003 privind alocarea unor sume din bugetul Ministerului Agriculturii, Pădurilor, Apelor şi Mediului  pe anul 2003 


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege pentru aprobarea Ordonanţei Guvernului nr.43/2003 privind alocarea unor sume din bugetul Ministerului Agriculturii, Pădurilor, Apelor şi Mediului  pe anul 2003, transmis cu adresa nr.552 din 18 septembrie 2003.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru buget, finanţe şi bănci.


Proiectul de lege are ca obiect de reglementare alocarea unor sume din bugetul Ministerului Agriculturii, Pădurilor, Apelor şi Mediului pe anul 2003.

Proiectul de Lege  pentru aprobarea Ordonanţei Guvernului nr.43/2003 privind alocarea unor sume din bugetul Ministerului Agriculturii, Pădurilor, Apelor şi Mediului  pe anul 2003 face parte din categoria legilor ordinare, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Gheorghe Predilă,              consilier în cadrul Ministerului Agriculturii, Pădurilor, Apelor şi Mediului. 

La lucrările comisiei au fost prezenţi toţi cei 33 de deputaţi, membri ai comisiei.

Raportul  Comisiei a fost adoptat cu 8 voturi împotrivă, în şedinţa din 21.10.2003.

În urma dezbaterii, Comisia propune adoptarea proiectului de lege în forma prezentată de Senat,  în şedinţa din 8 septembrie 2003.
PREŞEDINTE,




SECRETAR,


Ioan BÂLDEA      


          Alexandru PEREŞ      

Întocmit:    Consilier


        Anton Păştinaru

